b'\n_START_ARTICLE_\nPetri Helo\n_START_PARAGRAPH_\nPetri Tapani Helo (s. 11. joulukuuta 1975, Rauma) on ollut Vaasan yliopiston tuotantotalouden, erityisesti logististen j\xc3\xa4rjestelmien professori vuodesta 2003. H\xc3\xa4n ty\xc3\xb6skentelee Sein\xc3\xa4joella tuotantotalouden yksik\xc3\xb6ss\xc3\xa4. H\xc3\xa4nen tutkimuksensa koskevat toimitusketjujen hallintaa, p\xc3\xa4\xc3\xa4t\xc3\xb6ksentekoj\xc3\xa4rjestelmi\xc3\xa4 ja teknistaloudellisia analyyseja. Helo valmistui kauppatieteiden maisteriksi vuonna 1997 ja v\xc3\xa4itteli kauppatieteiden tohtoriksi vuonna 2001 Vaasasta. Helo toimi vuonna 1999 Isossa-Britanniassa Cranfieldin yliopiston vierailevana tutkijana. H\xc3\xa4n oli Vaasan yliopiston projektitutkija 1997\xe2\x80\x931999 ja yliopiston lehtori vuonna 2001. Vuodesta 2005 Helo on ollut Bangkokissa sijaitsevan Kasetsart-yliopiston vieraileva professori ja Kielin yliopiston luennoitsija, vuodesta 2014 Noswing oy:n osakas. Helo on julkaissut useita alan tieteellisi\xc3\xa4 artikkeleita ja kirjoituksia, joista osan muiden kanssa. Vuonna 2014 h\xc3\xa4n sai Tulevaisuuden tekij\xc3\xa4 -palkinnon.'